Blanka Vlašiča

Blanka Vlašiča (; dzimusi  Splitā, Dienvidslāvijā) ir Horvātijas bijusī vieglatlēte, startēja augstlēkšanas sacensībās.

B. Vlašičas personīgais rekords ir 2,08 metri, kas tika uzstādīts 2009. gadā Zagrebā un ir otrais visu laiku augstākais rezultāts aiz Stefkas Kostadinovas uzstādītā pasaules rekorda. Viņa ir 2007. gada un 2009. gada pasaules čempione. 2006. gada Eiropas čempionātā B. Vlašiča ar 2,01 metru augstu lēcienu palika tikai ceturtajā vietā, tādējādi kļūstot par pirmo sievieti, kas, uzlecot augstāk par diviem metriem, nav izcīnījusi medaļu sacensībās (par čempioni kļuva Tia Elebo, bronzas medaļu izcīnīja Kajsa Bergkvista, kas arī pārvarēja 2,01 metru, bet ar mazāku mēģinājumu skaitu). 2010. gada Eiropas čempionātā Barselonā kļuva par Eiropas čempioni. Piedalījusies četrās olimpiskajās spēlēs (, , , ). 2008. gadā Pekinā izcīnīja sudraba medaļu, bet 2016. gadā Riodežaneiro — bronzu. Pasaules čempionātā telpās izcīnījusi divas zelta medaļas (2008, 2010), vienu sudrabu (2006) un vienu bronzu (2004).

2017. gada jūlijā Vlašiča paziņoja par nepiedalīšanos 2017. gada Pasaules čempionātā Londonā pēdu sāpju dēļ. Viņa plānoja sagatavoties startam  Tokijā. Tomēr 2021. gada 19. februārī paziņoja par karjeras beigām.

B. Vlašičas treneris bija viņas tēvs, bijušais vieglatlēts Joško Vlašičs. Viņas brālis Nikola Vlašičs ir profesionāls futbolists, Horvātijas izlases spēlētājs.

Personiskie rekordi

Sasniegumi

Atsauces

Ārējās saites 

1983. gadā dzimušie
Splitas-Dalmācijas župānijā dzimušie
Horvātijas vieglatlētes
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
Horvātijas olimpiskie sudraba medaļnieki
2016. gada vasaras olimpisko spēļu dalībnieki
Horvātijas olimpiskie bronzas medaļnieki
Augstlēcēji
Olimpiskie sudraba medaļnieki vieglatlētikā
Olimpiskie bronzas medaļnieki vieglatlētikā